กองทัพที่ 13 (แวร์มัคท์)

กองทัพที่ 13 (German: XIII. Armeekorps) เป็นกองทัพน้อยของกองทัพเยอรมันในช่วงสงครามโลกครั้งที่ 2 ประกอบด้วยหลายกองพลซึ่งมีการเปลี่ยนแปลงไปตามแต่ละช่วงเวลา ก่อตั้งขึ้นที่เมืองนูเรมเบิร์กเมื่อวันที่ 1 ตุลาคม 1937

ไม่นานหลังจากมีการระดมพลครั้งใหญ่ในเดือนสิงหาคม ค.ศ. 1939 กองทัพนี้ได้เข้าร่วมปฏิบัติการในโปแลนด์ โดยประกอบด้วยกรมทหารราบ ที่ 10, 17 และ 221 และอยู่ในสังกัดของกองทัพที่ 8 หลังจากชัยชนะอย่างเด็ดขาดของเยอรมนีในยุทธการที่บึซรากองทัพนี้ก็ถูกโอนย้ายไปสังกัดในกองทัพที่ 16 ในพื้นที่เทรียร์ทางตะวันตกของเยอรมนี

ระหว่างการบุกฝรั่งเศสในปีต่อมา กองทัพนี้ได้รุกคืบไปยังแม่น้ำเมิซผ่านลักเซมเบิร์กในเดือนพฤษภาคมปี 1940 หลังจากนั้นก็ถูกโอนไปสังกัดกองทัพที่ 16 ในเขตแชมเปญและได้ไปยังชาลอง-ซูร์-ซาโอเน ในช่วงเวลาที่มีการลงนามสงบศึก ในเดือนกรกฎาคม กองทัพที่ 13 ก็ถูกย้ายไปยังทางเหนือของฝรั่งเศสเพื่อเตรียมพร้อมในปฏิบัติการสิงโตทะเลซึ่งเป็นการบุกอังกฤษที่วางแผนไว้ แต่ต่อมาถูกยกเลิกสุดท้ายพวกเขาถูกย้ายไปยังเนเธอร์แลนด์แทน

ในเดือนพฤษภาคม ปี 1941 พวกเขาถูกย้ายไปปรัสเซียตะวันออกเพื่อร่วมรบปฏิบัติการบาร์บารอสซาการบุกสหภาพโซเวียตครั้งใหญ่ โดยประกอบด้วยกองพลทหารราบที่ 17 และ  78 พวกเขาถูกจัดตั้งให้เป็นหน่วยหนึ่งของกองทัพที่ 4 ในกลุ่มกองทัพกลางของเยอรมันภายในเดือนกรกฎาคม พวกเขาข้ามแม่น้ำนีเปอร์ไปยังเชอร์นิโกฟในเดือนธันวาคม แต่เมื่อเผชิญกับการโต้กลับของโซเวียต พวกเขาต้องถอยกลับข้ามแม่น้ำอูเกรา ในเดือนเมษายนปี 1942 กองทัพน้อยนี้ก็ถูกโอนย้ายไปกองทัพยานเกราะที่ 4 ก่อนเดือนสิงหาคม ปี 1942 กองทัพน้อยนี้ถูกโอนย้ายไปกองทัพที่ 2

ในเดือนมกราคม 1943 การโต้กลับของโซเวียตผลักดันกองทัพน้อยที่ 13 ถอยร่นไปยังแม่น้ำโอลิม หลังจากชัยชนะของโซเวียตในยุทธการที่คูสค์ในเดือนกรกฎาคม 1943 กองทัพที่ 13 ถอยร่นต่อไปยังแม่น้ำนีเปอร์ โซเวียตจึงโจมตีต่อในเดือนธันวาคมเพื่อผลักดันกองทัพที่ 13 ในเดือนมกราคม 1944 พวกเขาถูกผลักดันกลับไปยังกาลิเซียที่ชายแดนโปแลนด์และยูเครนในเดือนมีนาคม 1944 พวกเขาก็ถูกล้อมและบดขยี้โดยกองทัพรถถังที่ 4 ของโซเวียต ใกล้เมืองลวีฟทางตะวันตกของยูเครน และถูกยุบในที่สุดเมื่อวันที่ 5 สิงหาคม และส่วนที่เหลือของกองทัพน้อยก็ถูกรวมเข้ากับกองพันรถถังเยอรมัน (Grossdeutschland Panzer Corps)

 พื้นที่ปฏิบัติการ 
 โปแลนด์: กันยายน 1939 - พฤษภาคม 1940
 ฝรั่งเศส: พฤษภาคม 1940 - มิถุนายน 1941
 แนวรบด้านตะวันออกในภาคใต้: มิถุนายน 1941 - กรกฎาคม 1944
 แนวรบด้านตะวันตก: มกราคม 1945 - เมษายน 1945

 อ้างอิง 

 Article based on a translation of the equivalent articles on German and French Wikipedia.
Georg Tessin: Verbände und Truppen der deutschen Wehrmacht und Waffen-SS im Zweiten Weltkrieg 1939–1945, Volume 3, Frankfurt/Main und Osnabrück 1966, S. 260–261.
Percy Ernst Schramm (Hrsg.): Kriegstagebuch des Oberkommandos der Wehrmacht, Bernard & Graefe Verlag für Wehrwesen, Frankfurt am Main 1965.
        Volume I: 1940/41 written by Hans-Adolf Jacobsen.
        Volume II: 1942 written by Andreas Hillgruber, Bernard & Graefe Verlag für Wehrwesen, Frankfurt am Main 1965.
        Volume III: 1943 written by Walther Hubatsch, Bernard & Graefe Verlag für Wehrwesen, Frankfurt am Main 1965.
   Manfried Rauchensteiner: Der Krieg in Österreich 1945, Österreichischer Bundesverlag, Vienna 1985.

หมวดหมู่:หน่วยและรูปขบวนทหารที่ก่อตั้งในปี พ.ศ. 2480
หมวดหมู่:หน่วยและรูปขบวนทหารที่ก่อตั้งในปี พ.ศ. 2488
หมวดหมู่:หน่วยและรูปขบวนทหารที่ยุบเลิกในปี พ.ศ. 2487
หมวดหมู่:หน่วยและรูปขบวนทหารที่ยุบเลิกในปี พ.ศ. 2488